Vječni predsjednik republike
<s>U sklopu političkog sustava Sjeverne Koreje, naziv Vječni predsjednik republike (korejski: 공화국의 영원한 주석) uveden je prembulom Ustava Sjeverne Koreje od 5. rujna 1998. godine, a glasi:</s>

<s>Prema Ashley J. Tellis i Michaelu Willsu, ova rečenica iz preambule je dokaz jedinstvene teokratske prirode Sjeverne Koreje, koja je temeljena na kultu ličnosti pokojnog Kim Il-sunga.</s><s>Kao dodatak ovome, Sjeverna Koreja je usvojila Juche kalendar koji započinje s 1912. godinom, godinom rođenja Kim Il-sunga.</s>

<s>U povijesnom kontekstu, titula vječnog predsjednika posljedica je tadašnje strukture sjevernokorejskog političkog sustava.</s><s>Naime, ustavom iz 1972. godine, dotadašnji premijer i generalni sekretat Radničke partije Kim Il-sung postao je, nakon glasovanja Vrhovne narodne skupštine, predsjednik Sjeverne Koreje s vrhovnim izvršnim ovlastima.</s><s>Tu je poziciju držao sve do svoje smrti 1994. godine, nakon čega nije došlo do formalne sukcesije na mjestu predsjednika.</s><s>Kim je tako, paradoksalno, ostao predsjednik i nakon svoje smrti.</s><s>Kako bi se ta situacija razriješila, ustav iz 1998. godine je ukinuo instituciju predsjednika, a Kima proglasio vječnim predsjednikom.</s><s>Njegov nasljednik na mjestu vođe, Kim Jong-il, preuzeo je druge titule.</s><s>Ovlasti koje su nekoć pripadale predsjedniku su 1998. godine razdijeljene među drugim političkim institucijama.</s>

<s>Politika Sjeverne Koreje</s>

